CELEX: 32021R1218
Language: hu
Date: 2021-07-26 00:00:00
Title: A Bizottság (EU) 2021/1218 végrehajtási rendelete (2021. július 26.) a 79/2012/EU végrehajtási rendeletnek a behozatali szabályozás keretében történő héamentes behozatalra vonatkozó információk tárolása és az azokhoz való automatikus hozzáférés tekintetében történő módosításáról

2021.7.27.   
               
               
                  HU
               
               
                  Az Európai Unió Hivatalos Lapja
               
               
                  L 267/12
               
            
         A BIZOTTSÁG (EU) 2021/1218 VÉGREHAJTÁSI RENDELETE
         (2021. július 26.)
         a 79/2012/EU végrehajtási rendeletnek a behozatali szabályozás keretében történő héamentes behozatalra vonatkozó információk tárolása és az azokhoz való automatikus hozzáférés tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a hozzáadottérték-adó területén történő közigazgatási együttműködésről és csalás elleni küzdelemről szóló, 2010. október 7-i 904/2010/EU tanácsi rendeletre (1) és különösen annak 17. cikke (2) bekezdésére,
         mivel:
         
                     (1)
                  
                  
                     A 904/2010/EU rendelet 17. cikke (1) bekezdésének az (EU) 2017/2454 tanácsi rendelettel (2) beillesztett e) pontja azért került bevezetésre, hogy lehetővé tegye a tagállamok közötti információcserét a 2006/112/EK tanácsi irányelv (3) XII. címe 6. fejezetének 4. szakaszában előírt, 2021. július 1-jétől alkalmazandó behozatali szabályozással kapcsolatban.
                  
               
                     (2)
                  
                  
                     A 904/2010/EU rendelet 17. cikke (1) bekezdésének e) pontja és 21. cikkének (1) bekezdése előírja a tagállamok számára, hogy a 2006/112/EK irányelv 143. cikke (1) bekezdésének ca) pontja alapján általuk gyűjtött, a hozzáadottérték-adó (héa) alól mentesített behozatalokra vonatkozó információkat tárolják, és a többi tagállam számára automatikus hozzáférést biztosítsanak a szóban forgó információkhoz, ezzel segítve a tagállamokat a héabevallásokban előforduló eltérések és az esetleges héacsalások azonosításában.
                  
               
                     (3)
                  
                  
                     Az említett héamentes behozatalra vonatkozó információkat a nemzeti vámhatóságok a 952/2013/EU európai parlamenti és tanácsi rendelettel (4) összhangban gyűjtik és az (EU) 2015/2447 bizottsági végrehajtási rendelet (5) 56. cikkének (1) bekezdésében említett elektronikus rendszer segítségével továbbítják a Bizottságnak. A hatékonyság érdekében a héamentes behozatalra vonatkozó információknak a 904/2010/EU rendelet 17. cikke (1) bekezdésének e) pontjában és 21. cikkének (1) bekezdésében előírt tárolását és automatikus hozzáférhetőségének biztosítását ugyanazon elektronikus rendszer használatával kell megvalósítani.
                  
               
                     (4)
                  
                  
                     A 904/2010/EU rendelet 17. cikke (1) bekezdésének e) pontjában említett információk automatikus lekérdezésének technikai részleteit az (EU) 2015/2447 végrehajtási rendelet 55. cikke határozza meg. Az (EU) 2015/2447 végrehajtási rendelet 55. cikkének (3) bekezdése lehetővé teszi a nemzeti adóhatóságok számára, hogy az (EU) 2015/2447 végrehajtási rendelet 56. cikkének (1) bekezdésében említett elektronikus rendszerben összesített formában hozzáférjenek az adatokhoz.
                  
               
                     (5)
                  
                  
                     A 79/2012/EU bizottsági végrehajtási rendelet (6) 5a. cikke meghatározza a héamentes behozatalra vonatkozó, a 904/2010/EU rendelet 17. cikke (1) bekezdésének f) pontjában előírt információk tárolásának és az azokhoz való automatizált hozzáférésnek a technikai részleteit. A 79/2012/EU végrehajtási rendelet 5a. cikkének (1) bekezdését ezért módosítani kell annak érdekében, hogy meghatározza a 904/2010/EU rendelet 17. cikke (1) bekezdése e) pontjának második részében említett információk automatizált lekérdezésének technikai részleteit.
                  
               
                     (6)
                  
                  
                     Annak érdekében, hogy ez a rendelet ugyanattól az időponttól legyen alkalmazandó, mint az (EU) 2017/2454 rendelet, amely beillesztette a 904/2010/EU rendelet 17. cikke (1) bekezdésének e) pontját, ezt a rendeletet 2021. július 1-jétől kell alkalmazni.
                  
               
                     (7)
                  
                  
                     Az e rendeletben előírt intézkedések összhangban vannak a Közigazgatási Együttműködési Állandó Bizottság véleményével,
                  
               ELFOGADTA EZT A RENDELETET:
         
            1. cikk
            A 79/2012/EU végrehajtási rendelet 5a. cikke (1) bekezdésének helyébe a következő szöveg lép:
            
               
                  „(1)   A 904/2010/EU rendelet 17. cikke (1) bekezdésének e) és f) pontjában említett információk tárolását és az illetékes hatóságok azokhoz való automatikus hozzáférését az (EU) 2015/2447 bizottsági végrehajtási rendelet* 56. cikkének (1) bekezdésében említett elektronikus rendszeren keresztül kell biztosítani. (*1)
                  
               
            
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            2021. július 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. július 26-án.
            
               
                  a Bizottság részéről
               
               
                  az elnök
               
               
                  UrsulaVON DER LEYEN
            
         
         
            (1)  HL L 268., 2010.10.12., 1. o.
         
         
            (2)  A Tanács (EU) 2017/2454 rendelete (2017. december 5.) a hozzáadottérték-adó területén történő közigazgatási együttműködésről és csalás elleni küzdelemről szóló 904/2010/EU rendelet módosításáról (HL L 348., 2017.12.29., 1. o.).
         
            (3)  A Tanács 2006/112/EK irányelve (2006. november 28.) a közös hozzáadottértékadó-rendszerről (HL L 347., 2006.12.11., 1. o.).
         
            (4)  Az Európai Parlament és a Tanács 952/2013/EU rendelete (2013. október 9.) az Uniós Vámkódex létrehozásáról (HL L 269., 2013.10.10., 1. o.).
         
            (5)  A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).
         
            (6)  A Bizottság 79/2012/EU végrehajtási rendelete (2012. január 31.) a hozzáadottérték-adó területén történő közigazgatási együttműködésről és csalás elleni küzdelemről szóló 904/2010/EU tanácsi rendelet végrehajtására vonatkozó rendelkezések megállapításáról (HL L 29., 2012.2.1., 13. o.).